देश में इस वक्त तेल के दामों में हो रही बेतहाशा बढ़ोतरी के ख़िलाफ़ आम आदमी पार्टी बड़ी मजबूती से अपनी आवाज़ उठा रही है। देश की भाजपा सरकार के ख़िलाफ़ आम आदमी पार्टी के सभी निगम पार्षद मंगलवार सुबह शास्त्री भवन स्थित पेट्रोलियम मंत्रालय पहुंचे जहां सभी पार्षदों ने देश में बढ़ती तेल की क़ीमतों के ख़िलाफ़ अपना रोष व्यक्त किया और तेल की कीमतें घटाने की मांग की। आम आदमी पार्टी के पार्षदों के दल का नेतृत्व आम आदमी पार्टी के विधायक और नगर निगम कॉर्डिनेटर संजीव झा एंव जरनैल सिंह ने किया साथ ही पूर्वी दिल्ली नगर निगम में नेता विपक्ष और आम आदमी पार्टी के पार्षद अब्दुल रहमान और उत्तरी दिल्ली नगर निगम में नेता विपक्ष और आप पार्षद राकेश कुमार और दक्षिणी दिल्ली नगर निगम में नेता विपक्ष और आप पार्षद रमेश मटियाला भी इस प्रदर्शन में मौजूद रहे।
विरोध जताते हुए सभी पार्षदों ने हाथ में बैनर लिए हुए थे और साथ ही अपने शरीर पर भी बैनर लटका रखे थे जिसमें मोदी सरकार की असफलता से जु़ड़े स्लोगन और तेल के बढ़ते दाम की वजह से देश की जनता को हो रही दिक्कतों को बताया गया था। AAP पार्षदों का यह दल ज्ञापन लेकर पार्टी कार्यालय से चलकर प्रदर्शन करते हुए शास्त्री भवन स्थित पेट्रोलियम मंत्रालय के कार्यालय पर पहुंचा। पेट्रोलियम मंत्रालय पहुंचे पार्टी के पार्षदों समेत कुछ कार्यकर्ताओं को पुलिस ने हिरासत में भी लिया था जिन्हें बाद छोड़ दिया गया।
पेट्रोल डीज़ल की आसमान छूती कीमतों के खिलाफ आप पार्षदों का शास्त्री भवन पर विरोध प्रदर्शन ! pic.twitter.com/HxJ4S5oWPs
— AAP (@AamAadmiParty) September 26, 2017
पार्टी के बुराड़ी से विधायक एंव उत्तरी दिल्ली नगर निगम में पार्टी के कॉर्डिनेटर संजीव झा ने कहा कि ‘भाजपा सरकार की असफलता की वजह से आज पेट्रोल के दाम आसमान पर हैं। जब अंतर्राष्ट्रीय बाज़ार में कच्चा तेल सस्ता है तो भारत में पेट्रोल-डीज़स महंगा क्यों मिल रहा है? जब अंतर्राष्ट्रीय बाज़ार में कच्चे तेल का दाम जब तीन साल पहले100 डॉलर प्रति बैरल से उपर थे तो तब भी पेट्रोल 70 से 80 रुपए के बीच में था और अब जब कच्चे के दाम 54डॉलर पर आ गए हैं तो आज भी भारत में पेट्रोल के दाम 70 से 80 रुपए पर है? हम पूछना चाहते हैं तेल कम्पनियों को 56% का यह मुनाफ़ा क्यों दिया जा रहा है
पार्टी के विधायक एंव दक्षिणी दिल्ली के कॉर्डिनेटर जरनैल सिंह ने कहा कि ‘भाजपा सरकार ने महंगाई बढ़ाकर और अब पेट्रोल-डीज़ल के दाम भी आसमान पर ले जाकर देश के आम आदमी की कमर तोड़ कर रख दी है। देश के मध्यम वर्गीय परिवार का बजट बुरी तरह से लड़खड़ा गया है और ये मोदी सरकार की असफलता का ही नतीजा है।‘
आपको बता दें कि इससे पहले सभी पार्षद और कार्यकर्ता प्रदेश संयोजक गोपाल राय के नेतृत्व में पार्टी के राष्ट्रीय कार्यालय पर एकत्रित हुए थे जहां से सभी पार्षदों ने शास्त्री भवन की तरफ़ कूच किया।
hin_Deva hin_Deva hin_Deva eng_Latn hin_Deva hin_Deva hin_Deva